Izziņa par atzinumos sniegtajiem iebildumiem

|  |
| --- |
| **par Ministru kabineta noteikumu projektu "Valsts sociālās apdrošināšanas pabalstu noteikumi"** |

(dokumenta veids un nosaukums)

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
|  | | | | | |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums | 05.10.2021. |
|  |  |
| Saskaņošanas dalībnieki | Tieslietu ministrija, Finanšu ministrija, Aizsardzības ministrija, Latvijas Darba devēju konfederācija un Latvijas Brīvo arodbiedrību savienība |
| Saskaņošanas dalībnieki izskatīja šādu ministriju (citu institūciju) iebildumus | Tieslietu ministrija, Latvijas Darba devēju konfederācija |
|  |  |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  |
|  |  |

**II. Jautājumi, par kuriem saskaņošanā vienošanās ir panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
|  | 2 | 3 | | 4 | 5 |
| **Tieslietu ministrija** | | | | | |
| 1. | Noteikumu projekta nosaukums:  „*Noteikumi par vidējās apdrošināšanas iemaksu algas aprēķināšanas nosacījumiem un kārtību valsts sociālās apdrošināšanas pabalstu apmēra noteikšanai, pabalstu piešķiršanu un izmaksu”.* | Vēršam uzmanību, ka noteikumu projekta nosaukums nav veidots iespējami īss un atbilstošs likumā noteiktajam pilnvarojumam Ministru kabinetam. Lūdzam precizēt noteikumu projekta nosaukumu atbilstoši Ministru kabineta 2009. gada 3. februāra noteikumu Nr. 108 "Normatīvo aktu projektu sagatavošanas noteikumi" (turpmāk – MK noteikumi Nr. 108) 90. punktam. Piemēram, noteikumu projekta nosaukums varētu būt "Valsts sociālās apdrošināšanas pabalstu noteikumi". | | **Ņemts vērā.** | Skat.noteikumu projektu. |
| 2. | Noteikumu projekts | Lūdzam precizēt noteikumu projektā norādi uz noteikumu izdošanas tiesisko pamatu atbilstoši MK noteikumu Nr. 108 97.3. apakšpunktam. Vēršam uzmanību, ka pilnvarojums izdot Ministru kabineta noteikumus ir noteikts likuma "[Par maternitātes un slimības apdrošināšanu](https://likumi.lv/ta/id/38051-par-maternitates-un-slimibas-apdrosinasanu)" 24. panta pirmajā daļā un 31. panta trešajā daļā. | | **Ņemts vērā.** | Skat.noteikumu projektu. |
| 3. | Noteikumu projekts. | Lūdzam precizēt noteikumu projekta 1.1. apakšpunktu atbilstoši MK noteikumu Nr. 108 100. punktam. Vēršam uzmanību, ka saskaņā ar likuma "[Par maternitātes un slimības apdrošināšanu](https://likumi.lv/ta/id/38051-par-maternitates-un-slimibas-apdrosinasanu)" 31. panta trešo daļu (spēkā no 2022. gada 1. janvāra) Ministru kabineta noteikumos ir jānosaka vidējās apdrošināšanas iemaksu algas aprēķināšanas nosacījumi un kārtība, nevis vidējās apdrošināšanas iemaksu algas aprēķināšanas  nosacījumi un kārtība pabalstu apmēra noteikšanai.  Attiecīgi ir pārskatāms regulējums noteikumu projekta 2. un 3. punktā, kas paredz attiecīgā pabalsta apmēra noteikšanu. Vēršam uzmanību, ka atbilstoši MK noteikumu Nr. 108 3.2. apakšpunktam normatīvā akta projektā neietver normas, kas dublē augstāka vai tāda paša spēka normatīvā akta tiesību normās ietverto normatīvo regulējumu. Tāpat noteikumu projektā nav ietverams atšķirīgs vai pretrunīgs regulējums, nekā tas ir noteikts augstāka juridiskā spēka normatīvajā aktā. Piemēram, maternitātes pabalsta apmēra noteikšana jau ir paredzēta likuma "[Par maternitātes un slimības apdrošināšanu](https://likumi.lv/ta/id/38051-par-maternitates-un-slimibas-apdrosinasanu)" 10. pantā, paternitātes pabalsta – 10.3 pantā, vecāku pabalsta –10.6 pantā, slimības pabalsta – 17. pantā, apbedīšanas pabalsta – 23. pantā. | | **Ņemts vērā.** | Skat.noteikumu projektu. |
| 4. | Noteikumu projekts. | Noteikumu projekta 7. punkts paredz, ka vidējo izpeļņu likuma "[Par maternitātes un slimības apdrošināšanu](https://likumi.lv/ta/id/38051-par-maternitates-un-slimibas-apdrosinasanu)" [36. panta](https://likumi.lv/ta/id/38051-par-maternitates-un-slimibas-apdrosinasanu#p36) pirmajā daļā noteiktā slimības naudas apmēra aprēķināšanai nosaka saskaņā ar Darba likuma [75. pantu](https://likumi.lv/ta/id/38051-par-maternitates-un-slimibas-apdrosinasanu#p75), un slimības naudu izmaksā saskaņā ar Darba likuma [69. pantu](https://likumi.lv/ta/id/38051-par-maternitates-un-slimibas-apdrosinasanu#p69).  Lūdzam izvērtēt minētā regulējuma atbilstību deleģējumam. Papildus vēršam uzmanību, ka attiecīgais regulējums jau ir noteikts likuma "[Par maternitātes un slimības apdrošināšanu](https://likumi.lv/ta/id/38051-par-maternitates-un-slimibas-apdrosinasanu)" [36. panta](https://likumi.lv/ta/id/38051-par-maternitates-un-slimibas-apdrosinasanu#p36) pirmajā daļā un nav atbalstāma šāda regulējuma dublēšana noteikumu projektā.  Ņemot vērā minēto, lūdzam precizēt noteikumu projektu. | | **Ņemts vērā.** | Skat.noteikumu projektu. |
| 5. | Noteikumu projekts un projekta anotācija. | Lūdzam precizēt anotācijas I sadaļas 2. punktu atbilstoši Ministru kabineta 2009. gada 15. decembra instrukcijas Nr. 19 "Tiesību akta projekta sākotnējās ietekmes izvērtēšanas kārtība" (turpmāk – Instrukcija Nr. 19) 14. punktam. Vēršam uzmanību, ka anotācijā nav sniegts skaidrojums, kāpēc noteikumu projekta 34. un 41. punktā ir ietverta arī Šveice un Apvienotā Karaliste (41. punktā arī Eiropas Ekonomikas zonas dalībvalstis), salīdzinot ar regulējumu Ministru kabineta 1998. gada 28. jūlija noteikumos Nr. 270 "Vidējās apdrošināšanas iemaksu algas aprēķināšanas kārtība un valsts sociālās apdrošināšanas pabalstu piešķiršanas, aprēķināšanas un izmaksas kārtība" (turpmāk – MK noteikumi Nr. 270). | | **Ņemts vērā.** | Skat.noteikumu projekta 31., 38. punktu un anotācijas I sadaļas 2. punktu. |
| 6. | Noteikumu projekts. | Lūdzam precizēt noteikumu projekta 45. punktu atbilstoši MK noteikumu Nr. 108 [160. punktam](https://m.likumi.lv/doc.php?id=187822#p160), jo tajā minētā norāde uz MK noteikumu Nr. 270 publikāciju oficiālajā izdevumā "Latvijas Vēstnesis" ir nepareiza, kā arī nav norādītas grozījumu publikācijas. | | **Ņemts vērā.** | Skat.noteikumu projekta 42. punktu. |
| 7. | Noteikumu projekta anotācija. | Noteikumu projekta anotācijas I sadaļas 2. punktā ir sniegta informācija, ka noteikumu projekts neparedz mainīt esošo valsts sociālās apdrošināšanas pabalstu aprēķināšanas kārtību. Visus noteikumu projektā minētos pabalstus, tāpat kā pašreiz, piešķirs, aprēķinās un izmaksās Valsts sociālās apdrošināšanas aģentūra, piemērojot līdzšinējo kārtību.  Vēršam uzmanību, ka 2016. gada 23. novembra likuma "Grozījumi likumā "Par maternitātes un slimības apdrošināšanu"" anotācijas I sadaļas 2. punktā ir sniegta informācija, ka ar mērķi harmonizēt gan likumā "Par maternitātes un slimības apdrošināšanu", gan likumā "Par apdrošināšanu bezdarba gadījumam", gan likumā "Par obligāto sociālo apdrošināšanu pret nelaimes gadījumiem darbā un arodslimībām" noteikto vidējās apdrošināšanas iemaksu algas aprēķināšanu sociālās apdrošināšanas pakalpojumu piešķiršanai (pabalstiem un atlīdzībām), kā arī, lai pielāgotu informācijas sistēmas, nepieciešams jau savlaicīgi veikt attiecīgus grozījumus likumā, kas paredz Ministru kabinetam noteikt vidējās apdrošināšanas iemaksu algas aprēķināšanas nosacījumus un kārtību.  Lūdzam papildināt anotāciju, vai ir veiktas noteiktas izmaiņas, lai harmonizētu minētajos likumos noteikto vidējās apdrošināšanas iemaksu algas aprēķināšanu sociālās apdrošināšanas pakalpojumu piešķiršanai. Vēršam uzmanību, ka no šobrīd sniegtās informācijas anotācijā var secināt, ka nekādas izmaiņas pēc būtības nav notikušas un ir saglabāts esošais regulējums, kas šobrīd ir paredzēts likumā "[Par maternitātes un slimības apdrošināšanu](https://likumi.lv/ta/id/38051-par-maternitates-un-slimibas-apdrosinasanu)" un MK noteikumos Nr. 270. | | **Ņemts vērā.** | Skat.noteikumu projekta anotācijas I sadaļas 2. punktu. |
| 8. | Noteikumu projekta anotācija. | Lūdzam precizēt anotāciju atbilstoši Instrukcijas Nr. 19 III nodaļai, ņemot vērā, ka ar sabiedrības mērķgrupu saprot arī valsts un pašvaldību iestādēs nodarbinātos, un noteikumu projekts ietekmēs arī Valsts sociālās apdrošināšanas aģentūru, ilgstošas sociālās aprūpes un sociālās rehabilitācijas institūcijas, Ieslodzījuma vietu pārvaldi, bāriņtiesas un tiesas. | | **Ņemts vērā.** | Skat.noteikumu projekta anotācijas II sadaļas 1. punktu. |
| **Latvijas Darba devēju konfederācija** | | | | | |
| 9. | Noteikumu projekts. | Latvijas Darba devēju konfederācija (LDDK) ir iepazinusies ar Labklājības ministrijas (LM) sagatavoto projektu „ Noteikumi par vidējās apdrošināšanas iemaksu algas aprēķināšanas nosacījumiem un kārtību valsts sociālās apdrošināšanas pabalstu apmēra noteikšanai, pabalstu piešķiršanu un izmaksu” (turpmāk Projekts) un izsaka iebildumu pret Projekta 35., 36., 37. un 44.punktu LM piedāvātajā redakcijā.  **Pamatojums:**  Labklājības ministrija piedāvā noteikt, ka institūcijām, kuras ir pieņēmušas lēmumus attiecībā uz personām saistībā ar Valsts sociālās apdrošināšanas aģentūras (VSAA) administrēto pabalstu maksājumiem, par to ir jāpaziņo VSAA nodaļai atbilstoši personas deklarētajai dzīvesvietai. Ņemot vērā to, ka VSAA ir vienota informācijas sistēma, dokumentu elektroniskās aprites ieviešanu, kā arī to, ka pabalsta pieprasītājs iesniegumu pabalsta piešķiršanai drīkst iesniegt jebkurā aģentūras nodaļā, LDDK ieskatā institūcijām nav nepieciešams skaidrot, kurai VSAA nodaļai ir piekritīga personas deklarētā dzīvesvieta un ir jānodrošina iespēja darīt zināmu pieņemtos lēmumus aģentūrai bez piesaistes konkrētai nodaļai. | | **Ņemts vērā.** | Skat noteikumu projekta 32., 33., 34. un 41. punktu. |
| Atbildīgā amatpersona | | | Irēna Salmane | | |
|  | | | (vārds un uzvārds) | | |

I.Salmane

tālr.67021556

[irena.salmane@lm.gov.lv](mailto:irena.salmane@lm.gov.lv)